Jacques Charles
Store norske leksikon,Realfag,Fysikk,Varme- og stofflære
Jacques Charles var en fransk fysiker, kjent for sine undersøkelser av hvordan volumet av en gass avhenger av trykk og temperatur. Han bekreftet Boyle–Mariottes lov, og han påviste at volumet av en gass øker proporsjonalt med temperaturen når trykket holdes konstant. Dette resultatet kalles Gay-Lussacs lov, da det ikke ble publisert av Charles selv, men av Joseph Louis Gay-Lussac, som publiserte Charles' arbeider sammen med sine egne undersøkelser i 1802.
Charles bygde i 1783 sammen med Robert-brødrene den første luftballongen fylt med hydrogengass. En slik ballong ble derfor kalt en charlière til minne om ham. Han reiste 40 km med en slik ballong på 2 timer i opptil 3000 m høyde. Ti år tidligere kontruerte Joseph Michel de Montgolfier sammen med sin bror en ballong fylt med luft som kunne varmes opp. En slik ballong ble kalt en montgolfièr. Les mer i Store norske leksikon Boyle–Mariottes lov Gay-Lussacs lov luftballong